DJEČJI VRTIĆ MATULJI

ŠETALIŠTE D. GERVAISA 4

51 211 MATULJI

KLASA:601-02/17-06/01

URBROJ:2156-01-01-17-1

Matulji,

Na temelju članka 4. i 5. Pravilnika o upisima i mjerilima upisa djece u Dječji vrtić Matulji, Upravno vijeće Dječjeg vrtića Matulji objavljuje

**JAVNU OBJAVU UPISA**

**DJECE U DJEČJI VRTIĆ MATULJI ZA PEDAGOŠKU GODINU**

**2017./2018. GODINU**

**Zahtjevi za upis primat će se od ­­­18. travnja 2017. do zaključno 19. svibnja 2017. godine u prostorijama Dječjeg vrtića Matulji, svakog radnog dana u vremenu od 09:00 do 15:00 sati, osim srijede kada se zahtjevi primaju od 14:00 do 18:00 sati.**

Zahtjeve podnose roditelji za upis djece od godine dana starosti do polaska u školu za programe:

* cjelodnevni program jaslica u Matuljima i Rukavcu
* cjelodnevni program vrtića u Matuljima, Jušićima i Velom Brgudu
* cjelodnevno/poludnevni program vrtića u Rupi-Lipi
* poludnevni program vrtića u Matuljima, Jušićima, Velom Brgudu, Brešcima i Munama
* skupini za rano učenje stranog jezika- talijanskog (poludnevno/ cjelodnevni program) u Matuljima

Uz ispunjeni zahtjev za upis djeteta roditelj/skrbnik obvezno prilaže:

* djetetovu presliku rodnog lista ili izvatka iz matice rođenih,
* uvjerenje o prebivalištu (ne starije od 30 dana) za dijete i za roditelje/skrbnike ili za samohranog roditelja/skrbnika,
* uvjerenje o odobrenom stalnom boravku (ne starije od 30 dana) za dijete i za roditelje/skrbnike ili za samohranog roditelja/skrbnika,
* dokaze o zaposlenju roditelja/skrbnika ili samohranog roditelja/skrbnika - elektronski zapis Hrvatskog zavoda za mirovinsko osiguranje ili potvrdu poslodavca o zaposlenju roditelja/skrbnika, ne stariji od 30 dana od dana podnošenja zahtjeva za upis za roditelje/skrbnike zaposlene kod poslodavca na teritoriju Republike Hrvatske, a za roditelje/skrbnike zaposlene kod poslodavca izvan teritorija Republike Hrvatske potvrdu poslodavca ne stariju od 30 dana od dana podnošenja zahtjeva,
* za roditelje/skrbnike redovite studente, učenike, pripravnike i specijalizante potvrde nadležnih institucija,
* za dijete roditelja/skrbnika invalida Domovinskog rata - rješenje nadležnog ministarstva o statusu invalida Domovinskog rata,
* za dijete s teškoćama u razvoju - mišljenje stručnog povjerenstva osnovanog po propisima iz područja socijalne skrbi ili odgovarajući medicinski i drugi nalazi, mišljenja i rješenja nadležnih tijela, ustanova i vještaka,
* za dijete samohranog roditelja – rodni list djeteta ne stariji od 30 dana od dana podnošenja zahtjeva za upis; presliku smrtnog lista, smrtovnice ili izvatka iz matice umrlih za preminulog roditelja ili drugu javnu ispravu kojom se dokazuje da roditelj sam skrbi i uzdržava dijete,
* za dijete u udomiteljskoj obitelji - presliku rješenja da je dijete u udomiteljskoj obitelji,
* za dijete iz obitelji s troje ili više malodobne djece - presliku rodnih listova ili izvatka iz matice rođenih,
* za dijete roditelja/skrbnika koji prima dječji doplatak - presliku rješenja ili potvrdu Hrvatskog zavoda za mirovinsko osiguranje o pravu na dječji doplatak za tekuću godinu.

Dječji vrtić zadržava pravo da, radi pojašnjenja ili utvrđivanja određene prednosti, od roditelja djeteta zatraži dodatne isprave, odnosno da, uz pisanu privolu roditelja djeteta, sam provjeri činjenice vezane za ostvarivanje prednosti.

Djeca se upisuju u vrtić i jaslice uz primjenu prednosti i bodovanja sukladno odredbama Odluke o upisu djece u Dječji vrtić Matulji i Pravilnika o upisima i mjerilima upisa djece u Dječji vrtić Matulji.

Zahtjev za upis podnosi se na posebnom obrascu koji je sastavljen sukladno odredbama Odluke i Pravilnika, a preuzima se u prostorijama uprave Dječjeg vrtića Matulji ili na web stranici [www.djecjivrticmatulji.hr](http://www.djecjivrticmatulji.hr). Uz zahtjev za upis potrebno je priložiti navedenu dokumentaciju.

Zahtjevi zainteresiranih stranaka koje se ne odazovu na javnu objavu u danom roku, neće se razmatrati.

Podnositeljima zahtjeva izdat će se skupno Rješenje o prihvaćanu ili odbijanju zahtjeva u roku od 30 dana.

Podnositelji prijava nezadovoljni Rješenjem, imaju pravo u roku od petnaest dana od dana objave istog podnijeti žalbu Upravnom vijeću Dječjeg vrtića Matulji.

Zahtjev s kompletnom dokumentacijom dostaviti osobno na adresu:

Dječji vrtić Matulji, Šetalište Drage Gervaisa 4, 51 211 Matulji

Sve obavijesti u svezi upisa mogu se dobiti na telefon 051 274 127 svakog radnog dana u vremenu od 09:00-15:00 sati.

 Predsjednik Upravnog vijeća:

 Eduard Baćić